Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 551/06/8802	Košice I, 20.3.2012
EEČ : 2-63-62-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
- hoci je rozsudkom Obvodného súdu Košice I sp. zn. XXXXX zo dňa XXXXX, ktorý nadobudol právoplatnosť dňa XXXXX zaviazaný prispievať na výživu svojho syna XXXXX, XXXXX, sumou vo výške 450,- Sk (14,94 €) vždy do 15-teho dňa v mesiaci dopredu do rúk starej matky XXXXX, XXXXX, túto povinnosť neplní, v dôsledku čoho začal Úrad práce, sociálnych vecí a rodiny, XXXXX XXXXX vyplácať oprávnenej náhradné výživné a podľa rozsudku Okresného súdu Košice - okolie sp. zn. XXXXX zo dňa XXXXX, ktorý nadobudol právoplatnosť dňa XXXXX bol zaviazaný prispievať za obdobie od 01.01.2006 do 30.06.2006 sumou vo výške 645,- Sk (21,41 €) mesačne a od 01.07.2006 sumou 681,- Sk (22,61 €) mesačne do rúk XXXXX XXXXX, čím takto za obdobie od 16.07.20004 do 15.09.2006 doposiaľ dlhuje na výživnom svojho syna Úradu práce, sociálnych vecí a rodiny sumu vo výške 11.700,- Sk (388,37 €) k tomu 25% penále vo výške 2.925,- Sk (97,09 €), t. j. celkovo sumu 14.625,- Sk (485,46 €) a XXXXX za obdobie od 01.01.2006 sumu vo výške 1.863,- Sk (61,84 €),

Právna veta:
lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením vyšetrovateľa PZ, OR PZ Košice, ÚJKP sp. zn. ČVS: ORP-XXXXX z 02.05.2006 bolo začaté trestné stíhanie pre trestný čin zanedbania povinnej výživy podľa § 213 ods. 1 Trestného zákona a dňa 26.06.2006 uznesením povereného príslušníka PZ OR PZ Košice, ÚJKP,OSV sp. zn. ČVS: ORP-XXXXX vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, že 

	- v dobe od 01.12.2005 si neplní svoju vyživovaciu povinnosť voči svojmu synovi XXXXX, XXXXX, hoci je zaviazaný rozsudkom Obvodného súdu Košice I, pod č. p. XXXXX zo dňa XXXXX, ktorým bol zaviazaný prispievať na jeho výživu sumou 450,- Sk (14,94 €) mesačne do rúk matky XXXXX, XXXXX, v dôsledku čoho začal Úrad práce, sociálnych vecí a rodiny vyplácať oprávnenej náhradné výživné, čím takto doposiaľ dlhuje Úradu práce, sociálnych vecí a rodiny sumu 3.150,- Sk (104,56 €).

	Z dôvodu neprítomnosti obvineného bolo dňa 15.09.2006 podľa § 228 ods. 2 písm. a/ Trestného poriadku trestné stíhanie prerušené, pokračované bolo 03.03.2012.

	Poverený príslušník PZ do spisu zabezpečil úmrtný list, z ktorého vyplynulo, že obv. XXXXX, nar. XXXXX dňa XXXXX zomrel v Plzni, ČR. Úmrtný list vydal Úrad mestského obvodu Plzeň 3 dňa XXXXX 

	Podľa § 9 ods. 1 písm. d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel, alebo bol vyhlásený za mŕtveho. Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

	Vzhľadom na uvedené bolo potrebné rozhodnúť tak, ako to uvádza výrok tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor